Diari Oficial de la Generalitat Valenciana


Sumari del DOGV 1220, del 10-01-1990 (1990/816210)

ORDRE de 14 de novembre de 1989, de la Conselleria de Cultura, Educació i Ciència, per la qual es convoquen ajudes per a alumnes de centres d'ensenyament no universitari de la Comunitat Valenciana, per a realitzar viatges escolars a paisos de la Comunitat Europea.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/14/(2)/dof/vci/html**

### Dades del document

Número de DOGV
:   1220

Data del DOGV
:   10-01-1990

Secció del DOGV
:   DISPOSICIONS GENERALS

Número del document
:   1990/816210


Data del document
:   14-11-1989

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * viatge
    * Comunitat Europea
    * ensenyament
    * suport econòmic

Ordre de la Conselleria de Cultura, Educació i Ciència de 14 de novembre de 1989, per la qual es convoquen ajudes per a alumnes de centres d'ensenyament no universitari de la Comunitat Valenciana, per a realitzar viatges escolars a països de la Comunitat Europea.  
El programa «Europa a l'Escola», de la Conselleria de Cultura, Educació i Ciència, ha posat a l'abast dels alumnes dels centres valencians, tot un seguit de materials didàctics i documentals, que han conscienciat estudiants i professors en el desig de fer realitat el contacte directe amb aquelles cultures i països, prèviament estudiats a partir dels materials esmentats.  
Així doncs, aquelles activitats inicials tenen en el viatge cultural i educatiu la culminació més natural i directa per conéixer personalment la natura, els llocs i la mateixa vida de les diferents realitats europees.  
Per tot això, i atesos l'alt interès i la forta demanda suscitats en molts centres escolars, la Conselleria de Cultura, Educació i Ciència vol donar suport a les propostes de viatges a països europeus com un element afavoridor de la més completa educació dels nostres alumnes, tot garantint les més adequades condicions de realització de les activitats.  
Així doncs, i d'acord amb l'article 35 de la Llei del Govern Valencià,  
ORDENE:  
Primer  
Es convoca concurs públic per a la concessió d'ajudes per a viatges escolars a països de la Comunitat Europea, per a alumnes de centres valencians de nivell no universitari.  
Segon  
S'estableixen els mòduls econòmics següents:  
a) Ajuda individual per alumne 25.000 PTA  
b) Borsa de viatge per a professor 50.000 PTA  
c) Ajuda a l'organització del viatge 30.000 PTA  
Tercer  
L'import total de la present convocatòria es de 86.960.366 PTA, amb càrrec al pressupost de 1989, (cap. IV, línies 410/000/89 i 408/00/89).  
Quart  
Podran sol·licitar ajudes per als seus alumnes els centres de nivell no universitari de la Comunitat Valenciana que presenten el corresponent projecte d'acord amb les bases adjuntes a la present Ordre.  
Cinquè  
Les sol·licituds, acompanyades del projecte i de la resta de documents, es trametran en els Serveis Territorials de Cultura i Educació respectius per qualsevol dels procediments establerts en l'article 66 de la Llei de Procediment Administratiu, i dins del termini de 30 dies naturals a partir de la publicació d'aquesta Ordre en el Diari Oficial de la Generalitat Valenciana.  
Sisé  
Els directors territorials, en els 10 dies següents, trametran tota la documentació a la Direcció General de Centres i Promoció Educativa.  
Seté  
En la Direcció General de Centres i Promoció Educativa es constituirà una comissió de selecció integrada per:  
- El cap del Servei de Programes d'Alumnes, que farà de president.  
- Un cap de Servei d'Activitats Culturals i Educatives, en torn rotatiu, d'entre els tres Serveis Territorials de Cultura i Educació.  
- Un inspector coordinador de programes, d'un Servei Territorial de Cultura i Educació distint al de cap del Servei d'Activitats Culturals i Educatives que hi assisteix. Ambdos nomenats pel Director General de Centres i Promoció Educativa.  
- Un director de Centre de Professors i  
- Un tècnic del Programa de Reforma. Aquests dos, nomenats pel Director General d'Ordenació i Innovació Educativa.  
- Un tècnic del programa d'Educació Ambiental, que farà de secretari.  
Vuitè  
La comissió seleccionadora valorarà els projectes presentats segons el barem de les bases del concurs, i elevarà a la Direcció General de Centres i Promoció Educativa la corresponent proposta de concessió.  
Novè  
El Director General de Centres i Promoció Educativa en resoldrà, i publicarà en el Diari Oficial de la Generalitat Valenciana la relació d'ajudes concedides.  
DISPOSICIONS FINALS  
Primera  
Aquesta Ordre entrarà en vigor a l'endemà de la seua publicació al Diari Oficial de la Generalitat Valenciana.  
Segona  
Queda autoritzada la Direcció General de Centres i Promoció Educativa per dictar les instruccions que calguen en l'aplicació de la present Ordre.  
València, 14 de novembre de 1989.  
El Conseller de Cultura, Educació i Ciència,   
ANTONI ESCARRE I ESTEVE  
BASES  
1. Condicions.  
1.1. Els viatges escolars a què fa referència la present Ordre hauran de tenir les condicions següents:  
a) Seran el resultat d'un projecte pedagògic inserit en el pla de centre, i dins el marc de les activitats del programa «Europa a l'Escola».  
b) El grup a constituir, per centre, coincidirà amb un grup-classe. Anirà acompanyat per un o més professors, en la proporció 1/15, o fracció. Un dels professors tindrà caràcter de director de l'expedició.  
1.2. Els viatges hauran d'haver-se realitzat abans del 20 de juny de cada curs.  
1.3. La cobertura de riscs durant el període de durada de les activitats es garantitza mitjançant la pòlissa d'assegurances subscrita per la Conselleria de Cultura, Educació i Ciència.  
1.4. També podran organitzar-se grups d'alumnes i professors de mes d'un centre en les condicions anteriors. En aquest cas, la sol·licitud s'haurà de presentar conjuntament.  
1.5. El professor o professors que integren l'equip hauran de:  
a) Redactar el projecte pedagògic necessari per a la realització de les activitats, amb la previsió d'aquelles i dels llocs a visitar.  
b) Gestionar l'organització del viatge.  
c) Administrar els fons econòmics.  
d) Aportar el suport tècnic necessari per a la realització de les activitats.  
e) Vetlar, en cada moment, per la seguretat dels alumnes.  
1.6. Els pares o tutors hauran d'autoritzar per escrit el desplaçament dels seus fills o tutelats.  
2. Projecte  
El projecte té per objectiu potenciar accions concretes de coneixement, anàlisi, conservació i aplicació didàctica del medi visitat pel grup d'alumnes, amb la coordinació del/s professor/s responsable/s. Caldrà considerar:  
a) Index.  
b) Objectius del viatge.  
c) Activitats preparatòries, de realització durant el viatge i de valoració i aplicació que faran els alumnes i els professors una vegada realitzat.  
d) Incardinació en les àreas curriculars, d'Extensió Educativa o d'Educació Ambiental, en cada cas.  
3. Barem  
Els projectes presentats seran valorats segons el barem següent.  
a) La inclusió en el Pla de Centre d'activitats tendents a despertar en els alumnes l'interés per la Comunitat Europea, com és el programa «Europa a l'Escola», de la Conselleria de Cultura, Educació i Ciència.  
Fins a 5 punts.  
b) La qualitat del projecte i la coherència d'aquest amb el Pla de Centre aprovat.  
Fins a 10 punts.  
c) La condició de centre vinculat a les experiències de coneixement de l'entorn, i/o la participació en programas d'experimentació o reforma promoguts per la Conselleria de Cultura, Educació i Ciència.  
Fins a 3 punts.  
d) El fet de trovar-se el centre en una ZAEP o tenir aprovat un Projecte Singular d'Acció Educativa Preferent.  
Fins a 2 punt.  
Total 20 punts.  
4. Documentació El projecte del viatge anirà acompanyat de:  
a) Instància, segons el model (annex I).  
b) Relació d'alumnes, i professors. (annex II).  
c) Aprovació del Consell Escolar.  
d) Autoritzacions dels pares o tutors segons model (annex III).  
e) Previsió de despeses.  
5. Justificació.  
5.1. Finalitzat el viatge, i en un termini màxim de tres mesos, el director del centre trametrà als Serveis Territorials de Cultura i Educació corresponents una memòria segons l'esquema detallat en l'annex IV.  
5.2. La inspecció educativa farà el seguiment i avalorarà els resultats del viatge realitzat.  
5.3. La justificació de les despeses del viatge cobertes per les ajudes de la Conselleria de Cultura, Educació i Ciència es farà segons allò establert en l'article 57 de la Llei Orgànica Reguladora del Dret a l'Educació i en la Resolució de 14 d'abril de 1988 de la Direcció General de Centres i Promoció Educativa, per la qual es regula l'activitat econòmica dels centres públics. (Punt III. De la justificació de les despeses de funcionament).  
ANNEX I / ANEXO I  
Sol·licitud d'ajuda per a viatges escolars a països de la Comunitat Europea.  
Solicitud de ayuda para viajes escolares a paises de la Comunidad Europea.  
Servei Territorial de  
Servicio Territorial de   
Centre Codi  
Centro Código   
Localitat Codi Postal  
Localidad Código Postal   
Adreça Telf  
Dirección Telf   
Director  
Director   
Nombre d'alumnes del centre  
Número de alumnos del centro   
Localitat de destí País  
Localidad de destino País   
Alumnes que realitzen el viatge.- núm. Curs   
Alumnos que realizan el viaje.- núm. Curso   
Numero de professors acompanyants  
Número de profesores acompañantes   
Pressupost  
Presupuesto  
Viatges anteriors realitzats pel centre:  
Viajes anteriores realizados por el centro:  
 any destí   
 año destino   
 any destí   
 año destino   
 de de 19   
EL DIRECTOR  
Il·lm. Sr. Director General de Centres i Promoció Educativa.  
ANNEX II.a / ANEXO II.a  
Relació d'alumnes  
Relación de alumnos  
Nom Curs Te1f.part.  
Nombre Curso Telf part   
   
   
   
   
ANNEX II.b / ANEXO II.b  
Relació de professors acompanyants  
Relación de profesores acompañantes  
Nom  
Nombre   
Area  
Area   
num. Registre personal DNI  
Núm. Registro personal DNI   
Adreça Tel part  
Dirección Te1f. part.   
ANNEX III / ANEXO III  
En/Na  
Sr.Sra.   
com a pare/mare/tutor de l'alumn/a  
como padre/madre/tutor del alumno/a   
autoritze al meu/a fill/a, tutelat/ada a assistir al viatge escolar a  
autorizo a mi hijo/a, tutelado/a a asistir al viaje escolar a   
organitzat pel centre  
organizado por el centro   
acompanyat pel professor  
acompañado por el profesor   
 de de 1989  
Signatura/ Firma  
ANNEX IV  
Esquema de la Memòria  
1. Descripció del viatge.  
- Participants  
Professors: Nom. i Cognoms. DNI NRP Curs Area  
Alumnes: Nom. i Cognoms. Curs. DNI  
- Viatge  
 Calendari Itinerari. Horari  
2. Plantejament pedagògic.  
- Grau de consecució dels objectius.  
- Activitats realitzades durant el viatge.  
- Activitats anteriors i posteriors.  
- Actituds dels alumnes i nivell de participació d'aquests en la preparació i el desenrotllament d'activitats.  
3. Despesa detallada segons conceptes.  
- Transport.  
- Allotjament.  
- Restauració.  
- Activitats complementàries.  
4. Valoració global del viatge.  
De l'aspecte pedagògic.  
Dels recursos emprats.  
Annex: Fotocòpies de les factures corresponents.


Còpia Permalink ELI